La Bibia piemontèisa/Testament Vej/Cronache/1Cronache 6


1 Crònache

6

J’àutri levita 

Ij fieuj ëd Levi: Ghersòn, Cheat e Merari. Ij fieuj ëd Cheat: Amram, Isar, e Chebròn e Usiel.  Ij fieuj d'Amram: Aron e Mosé e Mìriam. E ij fieuj d'Aron: Nadab e Abiu, Eleasar e Itamar. Eleasar a l'ha generà Fines; Fines a l'ha generà Abissua. E Abissua a l'ha generà Buchi e Buchi Usi. Usi a l'ha generà Zerachìa, e Zerachìa Meraiòt, e Meraiòt, Amaria, e Amaria Achitub. Achitub a l'é stait pare'd Zadoch, e Zadoch pare d'Achimas. Achimas a l'ha generà Asarìa e Asarìa Iocanan. Iocanan a l'ha generà Asarìa: a l'é chiel ch'a l'é stait sacerdòt ant la ca che Salomon a l'avìa fàit fabrich'a Gerusalem. Asarìa a l'ha generà Amaria; Amaria a l'ha generà Achitub. Achitub a l'era stait pare 'd Zadoch, e Zadoch pare 'd Salum.  Salum a l'é stait pare d'Ilchia, e Ilchia pare d'Asarìa. Asarìa a l'era 'l pare 'd Seraia e Seraia 'd Iosedach. Iosedach a l'é andait n'esili ai temp che Nosgnor a l'avìa deportà la gent ëd Giuda e Gerusalem per man ëd Nabucodonésar.

Ij fieuj ëd Levi:  Ghersòm, Cheat, e Merari. Costi-sì a son ij nòm dij fieuj ëd Ghersòn: Libi e Simei. Ij fieuj ëd Cheat: Amram,Isar, e Chebròn e Usiel. Ij fieuj ëd Merari: Mali e Musc-i. A Ghersòm: sò fieul Libni, sò fieul Jahat ,so fieul Zima, Joach, sò fieul Ido; Zerach fieul ëd chiel; Jatrai sò fieul; Ij fieuj ëd Cheat: Aminadab, sò fieul; Core sò fieul, Assir sò fieul; Elcana fieul ëd chiel; e Ebiasaf, sò fieul; e Assir sò fieul; Tacat so fieul; Uriel, sò fieul; Osias sò fieul; e Sauel, sò fieul. Ij fieuj d'Elcana: Amasai e Achimot. Ch’ a l'avìa avù tanme fieul Elcana, da chiel Sufai, ch’a l'ha avù Nacat, Eliab sò fieul; Jerocam sò fieul; Elcana sò fieul. Ij fieuj ëd Samuel: ël prim-génit, Vasni, peui Abiach. Ij fieuj ëd Merari: Libni, peui so fieul Simgni,e da chiel Usa; peui Simgna so fieul; Caghia so fieul e da chiel Asaia.

Ij cantor dël Templ 

Costi-sì a son coj che David a l'avìa daje la diression dël canté ant ël templ, da dòp che l'Érca a l'avìa trovà so post. Lor a l'han fait ij cantor dëdnans al Tabernacol dla Tenda dla Rëscontr fin-a che Salomon a l'ha nen costruì ël templ a Gerusalem. Ant ël servissi a l'ero diligent a la règola fissà per lor. Costi-sì a son coj ch'a ufissiavo con sò fieuj: dij fieuj dij Cheatita: Eman, ël cantor, fieul ëd Gioel, fieul ëd Samuel, fieul d'Elcana, fieul ëd Gerocam, fieul d'Elel, fieul ëd Toach, 6:35 fieul ëd Zup, fieul d'Elcana, fieul ëd Macat, fieul d’Amasai, fieul d'Elcana, fieul ëd Gioel, fieul d'Asaria, fieul ëd Sofonìa, fieul ëd Tacat, fieul d'Assir, fieul d'Ebiasaf, fieul ëd Core, fieul d'Isar, fieul ëd Cheat, fieul ëd Levi, fieul d'Israel. Sò frel Asaf, aranda a soa drita: Asaf fieul ëd Berechiafieul ëd Simea, fieul ëd Micael, fieul ëd Baseia, fieul ëd Malchia, fieul d'Etni, fieul ëd Zerach, fieul d'Adaia, fieul d'Etan, fieul ëd Zima, fieul ëd Jacat, fieul ëd Gersom, fieul ëd Levi. Ij fieuj ëd Merari, ij so frej, a snistra: Etan, fieul ëd Chissi, fieul d'Abdi, fieul ëd Maluch, fieul ëd Cascabia, fieul d'Amasia, fieul ëd Chilchia, fieul d'Amsi, fieul ëd Bani, fieul ëd Semer, fieul ëd Macli, fieul ëd Mussi, fieul ëd Merari, fieul ëd Levi.

J'àutri levita 

Ij so colega levita, a l'ero portà al servissi dla Tenda dla Rëscontr ant ël templ. Aron e ij so fieuj a smonìo j'oferte an sl'autar dël sacrifissi complet e an sl'autar dl'incens, a soagnavo tut ël ministeri ant ël Santissim e a compìo ël sacrifissi d'espiassion per Israel conform a tut lòn ch'a l'avìa comandà Mosé, servent ëd Nosgnor. Costi-sì a son ij fieuj d'Aron: Eleasar so fieul; Fineas so fieul; Abisua so fieul; Buchi, sò fieul; Usi so fieul; Zerachìa so fieul, Merajòt so fieul; Amaria so fieul; Achitub so fieul, Zadoch so fieul, Achimas so fieul.

Sità dij dissendent d’Aron 

Coste a son le ca, conform soe sircoscrission ant ij sò pais. Ai fieuj d'Aron dla famija dij Cheatita, ch'a l'avìo tirà an sòrt për prim, a l'han daje an Ebròn ant ël pais ëd Giuda con soe pasture tacà, ma tut ël teritòri dla sità e ij pais davzin a l'han assignaje a Caleb, fieul ëd Iefune. Ai fieuj d'Aron a l'han daje Ebron, sità 'd sosta e arfugi, Libna con ij pasturagi, Iatir, Estemoa con soe pasture, Chiles con ji pasturagi, Debir con ij sò pasturagi, Asan con le pasture, Bet-Semes con le pasture, e ant la tribù'd Beniamin, Gheba con pasturagi, Alemet e Anatot tuti con soe pasture. An tut: tërdes sità con tuti sò pasturagi.

La ca dj'àutri levita 

A d'àutri fieuj ëd Cheat, conform a soe famije, a l'han daje an sòrt des sità ciapà da la tribù d'Efraim,da la tribù 'd Dan e da la metà dla tribù 'd Manasse. Ai fieuj ëd Gherson, conform soe famije, son staite assignà tërdes sità pijàite da la tribù d'Issacar, da la tribù d'Aser, da la tribù'd Nèftali e da la tribù 'd Manasse an Basan. Ai fieuj ëd Merari, conform a soe famije, a l'han sortegiaje dodes sità ciapà da la tribù 'd Ruben, da la tribù ' Gad e da la tribù 'd Zabulon. J'Israelità a l'han assignà ai levita coste sità con le pasture. Tute coste sità ciapà da le tribù dij fieuj ëd Giuda, Simeon e dij fieuj ëd Beniamin, a l'han assignaje an sòrt dasendje sò nòm ch'a l'avìo. A le famije'd Cheat a son ëstaite assegnà an sòrt sita ch'a l'ero dla tribù d'Efraim. Përch'a l'han daje 'd sità 'd sosta, Sichem con sò anviron, an sla montagn d'Efraim, Geser, con soa contà, Iocmeam e sò anviron, Betoron e soa contà, e Ajalon e sò anviron; e Gat-Rimon e soa contà; e dla mesa tribù 'd Manasse: Aner e sò anviron, e Bileam con soa contà. A l'han daje ai fieuj ëd Gersòn, da le nassion dla mesa tribù'd Manasse,Gòlan an Basan, con tuti sò anviron, e Astaròt con soa contà. Dla tribù d'Issacar: Chedes e sò anviron, Dobrat con soa contà, Ramot con ij sò anviron, e Anem con soa contà, dla tribù d'Aser: Massal e soa contà, e Abdon e sò anviron, e Ucoc e sò anviron,e Recob e soa contà; e dla tribù 'd Neftali, Chedes an Galilea e sò anviron, Amon e soa contà, e Chiriataim e sò anviron. Ai fieuj ëd Merari,ch'a l'ero dla rimanensa an tra ij levita,a l'é dasse, dla tribù 'd Zabulon, Rimon e sò anviron,e Tabor e soa contà, e da l'autra part dël Giordan, an facia a Gérich, a levant dël Giordan: dla tribù 'd Ruben, Beser ant ël desert e sò anviron, Jasa e soa contà, Chedemot e sò anviron, e Mefat e soa contà, e dla tribù 'd Gad,Ramot an Galad e sò anviron, e Mefat e soa contà, Esbon e sò anviron, e Jaser con soa contà.

Nòte

Piemontèis
Bibia
Testament Vej
Cronache